ddrg/super_eurlex huggingface dataset:
26.

tunnustab kohustust suurendada vahendeid registri haldamiseks, arendamiseks ja edendamiseks ning nõukogu ametlikku osalust sekretariaadis; on veendunud, et sellised kohustused ühise raamistiku suhtes peaksid aitama suurendada sekretariaadi suutlikkust anda registreeritutele õigeaegseid suuniseid ning toetada neid registreerimisel ja nõutud andmete ajakohastamisel; juhib eelkõige tähelepanu sellele, et registreeritute arvu silmas pidades on inimressursid väga piiratud, kui võrrelda neid riikide samalaadsete süsteemidega, ning see piiratus takistab registri tõhusat toimimist; palub institutsioonidel tagada vajalikud ressursid ja töötajad, et sekretariaat ja juhatus saaks nõuetekohaselt toimida;
D.

arvestades, et oma 17. veebruari 2021. aasta teatises „HERA Incubator – COVID-19 variantidega seotud ohu ühine ennetamine“ (4) teatas komisjon mitmest meetmest, mis võetakse kasutusele, et tõhusalt reageerida olukorrale, kus COVID-19 viiruse uued variandid võivad mõjutada võitlust praeguse pandeemia vastu; arvestades, et väljakuulutatud meetmete hulka kuulus praeguse regulatiivkomitee menetluse muutmine, et võimaldada uutele viirusevariantidele kohandatud COVID-19 vaktsiinide heakskiitmist kiirendatud korras;
F.

arvestades, et Euroopa Liidu privileegide ja immuniteetide protokolli nr 7 artiklis 8 on sätestatud, et „Euroopa Parlamendi liikmeid ei või üle kuulata, nende suhtes tõkendit kohaldada ega neid kohtumenetlusele allutada nende poolt oma kohustuste täitmisel avaldatud arvamuste või antud häälte tõttu“;
A.

arvestades, et Venemaa sissetung Ukrainasse 24. veebruaril 2022. aastal kujutab endast erakordset ja enneolematut väljakutset kontrolliasutustele ja kontrollorganitele, mida on tunnustatud seoses mahepõllumajanduslike toodete ekspordiga Ukrainast liitu, ning arvestades, et Ukrainas on häiritud ka postiteenused;
A.

arvestades, et Poola Vabariigi peaprokurör on edastanud Białystoki ringkonnaprokuröri taotluse Euroopa Parlamendi liikme Włodzimierz Cimoszewiczi puutumatuse äravõtmiseks, et saada luba alustada tema suhtes kriminaalmenetlust seoses Poola karistusseadustiku artikli 177 lõike 1 koostoimes artikli 178 lõikega 1 tähenduses toimepandud süüteoga; arvestades, et õigusasutus esitas parlamendiliikme puutumatuse äravõtmise taotluse vastavalt kodukorra artikli 9 lõikele 12, ning juhtides samas tähelepanu asjaolule, et kodukorra artikli 9 lõike 1 kohaselt peab puutumatuse äravõtmise taotluse esitama „liikmesriigi pädev asutus“, sest need kaks mõistet ei ole identsed;
A.

arvestades, et Ateena esimese astme kohtu aseprokurör on esitanud taotluse Ioannis Lagose parlamendiliikme puutumatuse äravõtmiseks, et algatada tema suhtes kriminaalmenetlus teatavate avalduste alusel, mille ta tegi Euroopa Parlamendi täiskogu istungi arutelul;
A.

arvestades, et välissekkumisega rikutakse tõsiselt ELi aluseks olevaid universaalseid väärtusi ja põhimõtteid, nagu inimväärikuse austamine, vabadus, võrdsus, solidaarsus, inimõiguste ja põhivabaduste järgimine, demokraatia ja õigusriik; arvestades, et tõendid näitavad, et pahatahtlikud ja autoritaarsed riiklikud ja valitsusvälised välisosalejad kasutavad teabe manipuleerimist ja muid taktikaid, et sekkuda ELi demokraatlikesse protsessidesse; arvestades, et need rünnakud eksitavad ja petavad kodanikke ning mõjutavad nende hääletamiskäitumist, võimendavad lahkarvamusi tekitavaid arutelusid, lõhestavad, polariseerivad ja kasutavad ära ühiskondade nõrku kohti, propageerivad vaenukõnet, halvendavad vähekaitstud rühmade olukorda, kes langevad suurema tõenäosusega desinformatsiooni ohvriks, moonutavad demokraatlike valimiste ja rahvahääletuste usaldusväärsust, külvavad usaldamatust riikide valitsuste, riigiasutuste ja liberaalse demokraatliku korra vastu ning nende eesmärk on destabiliseerida Euroopa demokraatiat;
C.

arvestades, et Euroopa tiim on üks peamisi COVAXi rahastajaid; COVAX on ülemaailmne algatus, mille eesmärk on tagada COVID-19 vaktsiinidele õiglane ja võrdne juurdepääs;
G.

arvestades, et üksnes parlament on pädev otsustama, kas antud juhul tuleks puutumatus ära võtta või mitte; arvestades, et Euroopa Parlament võib mõistlikkuse piires võtta arvesse parlamendiliikme seisukohta, et otsustada, kas puutumatus ära võtta või mitte (2); arvestades, et kuulamisel andis Álvaro Amaro teada, et tal ei ole vastuväiteid parlamendiliikme puutumatuse äravõtmisele;
E.

arvestades, et Euroopa Liidu privileegide ja immuniteetide protokolli nr 7 artiklit 9 kohaldatakse ainult Euroopa Parlamendi liikmete suhtes; arvestades, et Mario Borghezio oli Euroopa Parlamendi liige 2. juulini 2019; arvestades, et Euroopa Parlamendi liikme staatuse kaotamine on seotud sellega kaasneva puutumatuse kaotamisega, mille kestus on protokolli nr 7 artikli 9 kohaselt piiratud liikme mandaadiga (2);
J.

arvestades, et käesoleval juhul väidab Elena Yoncheva, et ta on fumus persecutionis’e ohver, s.t konkreetsed asjaolud (4) viitavad sellele, et menetluse eesmärk on tekitada kahju tema poliitilisele tegevusele ja eeskätt tegevusele Euroopa Parlamendi liikmena;
C.

arvestades, et delegeeritud määruse eelnõus on makse- ja muude asutuste, finantsjuhtimise, raamatupidamisarvestuse kontrollimise ja heakskiitmise, tagatiste ja euro kasutamise eeskirjades ÜPP kulude igapäevases haldamises nende vahel oluline seos ja vastastikune seotus ning seetõttu on asjakohane sätestada need eeskirjad samas delegeeritud määruses;
D.

arvestades, et delegeeritud määruses sätestatakse täiendavad nõuded teatavatele sekkumisviisidele, mille liikmesriigid määravad kindlaks ajavahemikuks 2023–2027 ette nähtud ÜPP strateegiakavades, ning eeskirjad, milles käsitletakse maa heas põllumajandus- ja keskkonnaseisundis hoidmise (HPK) 1. standardi kohast suhtarvu; arvestades, et seetõttu on asjakohane pidada neid lisanõudeid praegu igati vajalikuks ja kiireloomuliseks;
5.

COSAC nõustub, et praegusest ELi kriisist väljumiseks on vaja laialdast arutelu, kuhu pole kaasatud mitte ainult institutsioonid ja eliit, vaid ka liidu kodanikud. Selline arutelu peaks toimuma igal tasandil — kohalikul, piirkondlikul, riiklikul ja Euroopa tasandil. Eriline vastutus selles püüdluses lasub liikmesriikide parlamentidel ja Euroopa Parlamendil. Tuleks korraldada rida kohtumisi, et ergutada, juhtida ja sünteesida erinevaid arutelusid, tõsta Euroopa teadlikkust ning jõuda ELi rolli ja eesmärkide selge määratluseni, mida Euroopa kodanikud mõistavad ja tunnustavad. See omakorda hõlbustaks edasiste otsuste langetamist põhiseaduse lepingu tuleviku kohta.
3.7

COSAC märgib, et märkimisväärne arv liikmesriikide parlamente on nõustunud osalema teises lähimuse ja proportsionaalsuse kontrollis, mis põhineb komisjoni 2006. aasta tööprogrammis tehtud õigusloomega seotud ettepanekutel. Arvestades, et üht osa ettepanekutest käsitletakse alles 2006. aasta teises pooles, kutsub COSAC järgmist eesistujat Soomet võtma üle koordineerimist XXXIV COSACi järelduste raames.
1.3.

COSAC toetab ideed kutsuda aasta teisel poolel kokku liikmesriikide valitsuste esindajate konverents, millel oleks selge pädevus ja ajakava sellise lahenduse leidmiseks, mis kinnitaks kindlalt Euroopa põhiseaduse lepingu sisu ja eesmärke, kuigi mitte tingimata samas vormis. Selline lahendus peaks pöörama tähelepanu ja andma vastuse mõnes liikmesriigis väljendatud muredele ning tugevdama demokraatiat, läbipaistvust, otsustamisprotsessi tõhusust ja kodanike õiguste kaitset. Lisaks sellele peaks see käsitlema kliimamuutuste ja energiajulgeolekuga seotud probleeme. COSAC ootab, et liikmesriikide parlamendid ja Euroopa Parlament oleksid täielikult kaasatud ning et nende seisukohtadega asjakohaselt arvestataks. COSAC nõuab, et mistahes institutsiooniline kokkulepe arvestaks liikmesriikide parlamentide tähtsat rolli Euroopa lõimumise ja Euroopa poliitika kujundamise protsessis. Nende tulevane roll peab olema vähemalt sama tugev kui see, mida näeb ette põhiseaduse leping. Tuleb säilitada põhiseaduse lepingule lisatud protokoll liikmesriikide parlamentide rolli kohta Euroopa Liidus ja protokoll subsidiaarsuse ja proportsionaalsuse põhimõtte kohaldamise kohta ning neid tõhusamalt rakendada, samuti peab säilima uus süsteem, millega komisjon edastab kõik ettepanekud otse liikmesriikide parlamentidele, ning osana poliitika kujundamise protsessist palub parlamentidel ettepanekutele vastata ja neid parandada ning vastab kõnealustele parandustele kirjalikult.
3.1.

COSAC kutsub nõukogu üles suurendama pingutusi, et lahendada ebaseadusliku sisserände probleem, töötades samal ajal seadusliku sisserände ühtse strateegia rajamise suunas. Sisserändepoliitika on Euroopa Liidu tuleviku seisukohalt oluline küsimus ja see peaks põhinema ulatuslikumal poliitikal, mida kooskõlastatakse arengu- ja kaubanduspoliitikaga. Ühise lahenduse leidmine on esmatähtis kõikide liikmesriikide ja ELi kui terviku jaoks. Selline lahendus on eriti oluline eeskätt seoses sisserändega Aafrika kontinendilt ja on konkreetseks jätkuks Rabatis 2006. aasta juulis peetud konverentsile, mis tõi kokku päritolu-, transiidi- ja sihtriikide esindajad.
4.4.

COSAC usub, et praegune Euroopa Liidu ja Lääne-Balkani riikide ühistegevus siseküsimustes ja eelkõige organiseeritud kuritegevuse ja korruptsiooni vastases võitluses aitab üles ehitada koostööd korrakaitsejõududes Lääne-Balkani piirkonnas ja ELi julgeolekustandardeid piirkonnas üle võtta. Need annavad Lääne-Balkani riikidele vahendid ja eeskuju headest tavadest, mis on vajalikud selleks, et nad kohustuksid suuremal määral välja arendama ja töösse rakendama omaenda samasuguseid mehhanisme.
1.6.

Lisaks kinnitab COSAC, et liikmesriikide parlamentide uute õiguste rakendamine uue reformilepingu raames nõuab lisaks tõhustatud dialoogile liikmesriikide parlamentide vahel ka Euroopa Liidu institutsioonide täielikku koostööd, tagamaks teabevahetust liikmesriikide parlamentidega, et edendada ELi õigusaktide läbipaistvust, demokraatiat ja õiguspärasust. Seetõttu peaks praegu kavandatav töö valitsustevahelise konverentsi raames pakkuma hea võimaluse teabekanalite tugevdamiseks liikmesriikide parlamentidega, et nad oleksid tihedalt kaasatud ning et nende arvamusi võetaks arvesse. COSAC soovib, et liikmesriikide parlamendid oleksid kaasatud valitsustevahelisse konverentsi.
2.1.

COSAC märgib, et kuigi majandus näitab lootustandvaid paranemise märke, on finants- ja majanduskriisiga vaja edasi tegeleda, et tagada pikaajalise majanduskasvu ja tööhõive potentsiaal. Praeguse majanduslanguse mõjusid tuleb leevendada ning edendada tuleb meetmeid, mis aitavad kaasa kiirele, kuid jätkusuutlikule majanduse taastamisele. Laenu- ja kapitaliturgude toimimise parandamiseks on vaja teha edasisi pingutusi. Euroopal on pikaajalises perspektiivis vaja jätkusuutliku majanduskasvu ja tööhõive uuendatud strateegiat – taaselustatud Lissaboni strateegiat, et muuta liidu majandus selliseks, mis on valmis kasutama ära üleilmastumisest tulenevaid eeliseid, kuid mis samal ajal tegeleb sellega kaasnevate sotsiaalsete ja keskkonnaalaste probleemidega. Pingutused töökohtade kadumise ennetamiseks ja piiramiseks peaksid saama meetmeteks, millel on tööhõivele jätkuv positiivne mõju.
1.2.

COSAC märgib, et kriis on iga liikmesriiki tabanud erinevalt. Seepärast on COSACi arvates oluline võtta arvesse iga liikmesriigi eripära ja erinevaid vajadusi ning tegutseda sellele vastavalt. COSAC tervitab meetmeid, mis on võetud solidaarselt kriisist kõige rängemini tabatud liikmesriikidega.
A.

arvestades, et kodutuid leidub endiselt kõikides ELi liikmesriikides ja et see on põhiliste inimõiguste vastuvõetamatu rikkumine;
1.5.

COSAC märgib rahuloluga, et riikide parlamendid peavad otsustusprotsessi piisavalt rangeks ning et tagatud on piisav parlamentaarne järelevalve. Selles kontekstis on vastastikune surve olulise tähtsusega.
6.3.

COSAC tuletab meelde, et Euroopa Komisjoni sõltumatust ei tohi küsimuse alla seada ja et nõukogu aktid on eriti olulised liikmesriikide parlamentidele, kellel on kõnealuse organi üle kontroll oma valitsuste kaudu. COSAC eeldab, et säilitatakse aluslepingutes määratletud kõigi ELi institutsioonide õigused, mis ei too kaasa nõukogu staatuse muutust, kinnitades seeläbi liikmesriikide parlamentide ja Euroopa Parlamendi võimet Euroopa poliitikat mõjutada.
76.

Sellega seoses tegi juhatus 18. juuni 2009. aasta koosolekul (12) teatud muudatused kommunikatsiooni peadirektoraadi sisemises struktuuris. Need muudatused on sisuliselt järgmised: — pressiüksuse ümberkorraldamine kommunikatsiooniosakondadeks ja veebisuhtluse üksuse ümberkorraldamine poliitikaosakondadeks sisepoliitika ning välispoliitika peadirektoraatide osakondade struktuurist lähtudes ja eesmärgiga hõlbustada nende osakondade vahelist koostööd ning luua sisupõhine pädevus; — kommunikatsiooni kavandamise nõukogu loomine, kus kommunikatsiooni, presidentuuri, sisepoliitika ja välispoliitika peadirektoraatide esindajad kohtuvad korra kuus, et anda parlamendi käsutusse mehhanism, mis võimaldab integreerida kommunikatsioonimõõtme institutsiooni prioriteetidesse ja õigusloome- ning poliitikalasesse tegevusse kohe protsessi alguses; — endise pressisaali üksuse muutmine pressiüksuseks eesmärgiga arendada edasi asjatundlikkust, et õigusloomet ja poliitilisi küsimusi oleks võimalik paremini katta kõigis menetluse etappides, mis on Lissaboni lepingu jõustumise järel veelgi olulisem; — endise teabematerjalide koostamise ja levitamise üksuse muutmine meediateenuste ja -seireüksuseks, mille peamine ülesanne on koordineerida liikmesriikide infobüroodes töötavate pressiesindajate tegevust ja korraldada meediamonitooringut; — patrooniks olemise valdkonna tugevdamine infobüroode direktoraadis, et taotlusi kolmandate osapoolte algatustele parlamendilt toetust saada oleks võimalik koostöös infobüroodega tõhusamalt hallata.
C.

arvestades, et laagrielanikud on sageli väljastpoolt tuleva surve all, mida õigustatakse sellega, et PMOI on endiselt USA mustas nimekirjas;
A.

arvestades, et oluline on tagada Interneti abil võimaliku virtuaalse demokraatia kõrge taseme säilimine, ilma et see ohustaks naisi ja lapsi;
C.

arvestades, et need kaks konventi, mis tõid esimest korda kokku liikmesriikide parlamentide, Euroopa Parlamendi, liikmesriikide valitsuste ja komisjoni esindajad, et töötada välja Euroopa Liidu ühisprojekt, olid oluliseks sammuks demokraatlikuma ja tõhusama otsustamisprotsessi edendamise poole Euroopa tasandil;
G.

arvestades, et ELi liikmeriigid olid hiljuti lahkarvamusel selle üle, kas osaleda Durbani rassismikonverentsil; arvestades tekkinud erimeelsusi ÜRO inimõiguste komisjonis ELi poolse kontrolli asjus Hiina inimõiguste olukorra üle ja Goldstone’i raporti hääletamisel; arvestades, et see kõik on kahjustanud ELi mõju ja võimet oma väärtusi ÜROs esindada;
B.

arvestades, et kuna liidud, vastastikused ühingud ja sihtasutused on seni arenenud eeskätt riiklikul tasandil, on neil ELis ettevõtluspotentsiaali suurendamiseks vaja võimalikult ulatuslikult edendada piiriülest juurdepääsu,
1.

nõuab komisjonilt tungivalt direktiivi 2007/38/EÜ hindamise kiirendamist ja läbivaatamist, et viia see kooskõlla tehnoloogia edusammude ja viimaste nõuetega esmaselt registreeritud raskeveokite varustamiseks kaudse nähtavuse seadmetega, et tagada optimaalne ohutustase;
A.

arvestades, et Kanada kehtestas 2009. aasta juulis ühepoolselt viisanõude Tšehhi Vabariigi kodanike suhtes, kes on nüüd teiste ELi kodanikega võrreldes ebavõrdses seisus, ja arvestades, et vaatamata korduvatele üleskutsetele ei ole Kanada kindlaks määranud viisanõude tühistamise kuupäeva;
A.

arvestades, et vähktõbi on Euroopas endiselt peamine surmapõhjus, vähktõve uurimistegevust korraldatakse peamiselt riigi tasandil ning see on kõikjal ELis silmatorkavalt killustatud, ebavõrdne ja erinev ning seega ELi tasandil kooskõlastamata;
(12)

Kui võtta arvesse, et eeskirjadel põhinevate eelarveraamistike tõhusus on tõendatud ning et need toimivad edukalt riikide vastutuse suurendamisel seoses ELi eelarve-eeskirjadega ja eelarvedistsipliini edendamisel, peavad ELi tugevdatud eelarvealase järelevalveraamistiku nurgakiviks olema ranged riigipõhised arvudes väljendatud eelarve-eeskirjad, mis on kooskõlas ELi tasandi eelarve-eesmärkidega. Ranged arvudes väljendatud eelarve-eeskirjad peaksid sisaldama väga täpselt kindlaks määratud eesmärke ning tõhusa ja õigeaegse järelevalve mehhanisme. Seejuures tuleks lähtuda usaldusväärsest ja sõltumatust analüüsist, mille koostavad sõltumatud asutused või asutused, kes on oma tööülesannete täitmisel sõltumatud liikmesriikide eelarveasutustest. Lisaks on poliitika rakendamise kogemus näidanud, et arvudes väljendatud eelarve-eeskirjade toimivuse tagamiseks peavad nõuete täitmatajätmisel olema tagajärjed, millega võib kaasneda üksnes halb maine.
2.

palub Euroopa Komisjonil alustada sidusrühmadega ulatuslikke konsultatsioone, milles käsitletaks tööstustoodete pakendite reljeefses punktkirjas märgistamise vabatahtliku süsteemi rakendamise kulusid, tulemuslikkust ja teostatavust ühenduse tasandil, arvestades, et selline märgistus peaks sisaldama vähemalt teavet toote tüübi ja säilivusaja kohta, kuna see teave tuleks nägemispuudega tarbijatele kergemini kättesaadavaks teha; arvestades asjaolu, et kõik pimedad ei oska reljeefset punktkirja lugeda, tuleks eespool nimetatud konsultatsioonidel uurida ka alternatiivseid mooduseid pakendil oleva teabe kättesaadavaks tegemiseks;
(5 a)

Usaldusväärsed statistilised andmed on makromajanduslike tasakaalunihete järelevalve alus. Usaldusväärsete ja sõltumatute statistiliste andmete kindlustamiseks peaksid liikmesriigid tagama riikide statistikaametite ametialase sõltumatuse, mis on kooskõlas määruses (EÜ) nr 223/2009 sätestatud Euroopa statistika tegevusjuhisega. Makromajanduslike tasakaalunihete järelevalve seisukohast on oluline ka usaldusväärsete eelarveandmete kättesaadavus. Selle nõude täitmine tuleks tagada eeskirjadega, mis on ette nähtud määruses (EL) nr […/…] eelarvejärelevalve tõhusa tugevdamise kohta euroalas, eelkõige selle artikliga 6a.
au)

otsida võimalusi ÜRO inimõiguste nõukogu valimismenetluste parandamiseks, et parandada ÜRO inimõiguste nõukogu liikmeskonna kvaliteeti; kaaluda ÜRO inimõiguste nõukogu liikmelisuse selgemate kriteeriumide kehtestamist, et vältida sagedaste ja levinud inimõiguste rikkumistega riikide ühinemist ÜRO inimõiguste nõukoguga; korrata läbivaatamise käigus seisukohta, et säilitada tuleks ÜRO inimõiguste ülemvoliniku büroo sõltumatus, ning seista vastu kõigile püüetele muuta ÜRO inimõiguste ülemvoliniku büroo staatust, sest see võib mõjutada negatiivselt ÜRO inimõiguste ülemvoliniku büroo rahastamist ja seega ka sõltumatust;
C.

arvestades, et „Teeme ära!” liikumise raames on alates 2008. aastast Eestis, Lätis, Leedus, Portugalis ja Rumeenias toimunud rohujuuretasandi kodanikualgatused, millest on osa võtnud väga palju kodanikke, ning arvestades, et need algatused on andnud konkreetseid tulemusi ebaseaduslike jäätmete kaardistamise ja koristamise näol,
(7 b)

Komisjonile tuleks anda rakendamisvolitused, et tagada ühetaolised tingimused käesoleva määruse rakendamiseks niisuguste autentsussertifikaatide väljastamise osas, mis tõendavad, et kaubad pärinevad asjaomaselt maalt või territooriumilt ja vastavad käesolevas määruses esitatud määratlusele, ning käesolevas määruses sätestatud korra ajutise täieliku või osalise peatamise jaoks. Neid rakendamisvolitusi tuleks teostada kooskõlas Euroopa Parlamendi ja nõukogu 16. veebruari 2011. aasta määrusega (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (2). Nõuandemenetlust tuleks kasutada niisuguste rakendusaktide vastuvõtmiseks, mille eesmärk on selliste autentsussertifikaatide väljastamine, mis tõendavad, et kaubad pärinevad asjaomaselt maalt või territooriumilt ja vastavad käesolevas määruses esitatud määratlusele, võttes arvesse kõnealuste meetmete mõju, ning niisuguste rakendusaktide vastuvõtmiseks, mille eesmärk on võtta meetmeid käesoleva määrusega ettenähtud korra täielikuks või osaliseks peatamiseks kolmeks kuuks.
(6a)

Pakistani ja ELi kaubavahetus koosneb peamiselt tekstiili- ja rõivatoodetest, mis komisjoni andmetel moodustasid 2009. aastal 73,7 % Pakistani ekspordist ELi, kuid lisaks ka etanoolist ja nahktoodetest, mis on tundlikud tööstustooted teatavates liikmesriikides, kus ülemaailmne majanduslangus on tööstusvaldkonna töökohti juba tõsiselt mõjutanud ning need valdkonnad näevad vaeva, et uue ülemaailmse kaubanduskeskkonnaga kohaneda.
2.

palub liikmesriikidel võtta vastu igakülgsed koerte populatsiooni ohjamise strateegiad, mis sisaldavad selliseid meetmeid nagu koerte kontrolli all hoidmist käsitlevad ja julmuse vastased õigusaktid, veterinaarsete protseduuride toetus, sealhulgas marutaudivastane vaktsineerimine ja sterilisatsioon, mis on vajalik selleks, et hoida kontrolli all soovimatute koerte arvu, ning lemmiklooma omanike vastutustunde edendamine;
2.3.

COSAC rõhutab kooskõlas protokolli 2 artikliga 5, et selleks, et riikide parlamendid saaksid kasutada neile antud volitusi, on vaja teha võimalikuks ELi õigusaktide eelnõude finantsmõju hindamine ja direktiivide puhul hinnata ka nende mõju riikide õigussüsteemidele. COSAC tuletab ka meelde, et ELi õigusaktide eelnõud peaksid olema kvalitatiivsete ja kvantitatiivsete näitajatega põhjendatud. COSAC märgib, et subsidiaarsuse analüüsid komisjoni seletuskirjades ei ole seni vastanud artikli 5 nõuetele.
A.

arvestades, et enamik ELi hädaabiteenustest on kättesaadavad vaid häälkõne teel, mis jätab miljonid kodanikud, nagu kurtidest, vaegkuuljatest ja kõnehäiretega kasutajad elu päästvast teenusest ilma ja sellistes olukordades, kus seoses helistamisega on vaja diskreetsust;
2.1.

COSAC võtab teadmiseks ELi parlamentide esimeeste konverentsi raames toimuva arutelu ÜVJP ning EJKP parlamentaarse kontrolli teemal ning Brüsselis toimunud esimeeste konverentsil saavutatud edu. COSAC on seisukohal, et sellel istungil vastu võetud järeldused on heaks lähtekohaks ÜVJP ja EJKP parlamentaarse kontrolliga seotud tulevastele aruteludele ja lõplikele otsustele. COSAC loodab, et seda kontrollitööd jätkav uus istung kutsutakse kokku esimesel võimalusel.
G.

arvestades, et viimasel aastakümnel on GAVI teinud suuri edusamme, päästes elusid ning suurendades vaktsineerimiste arvu maailma vaeseimates riikides, ning arvestades, et selle tulemusel on vaktsineeritud 288 miljonit last ning hoitud ära üle viie miljoni võimaliku surmajuhtumi;
D.

arvestades, et headuse mälestamine on Euroopa integratsiooniprotsessi jaoks väga oluline, kuna see õpetab noorematele põlvkondadele, et igaühel on alati võimalus teha valik teiste inimeste aitamise ja inimväärikuse kaitsmise kasuks, ning et avalik-õiguslikel asutustel on kohustus tõsta esile eeskuju, mille seadsid inimesed, kes suutsid kaitsta vihkamise tõttu tagakiusatuid;
B.

tunnistades, et Aafrikal on raadioastronoomia uurimisel ainulaadne konkurentsieelis, mis väljendub selles, et Aafrikas asuvad arvukad raadioastronoomia projektid (PAPER, VLBI network, MeerKAT jm),
B.

arvestades, et malemäng on kättesaadav kõigist sotsiaalsetest rühmadest lastele ning selle abil on võimalik edendada sotsiaalset ühtekuuluvust ja aidata kaasa selliste poliitiliste eesmärkide saavutamisele, nagu sotsiaalne integratsioon, võitlus diskrimineerimise vastu, kuritegevuse vähendamine ja isegi võitlus mitmesuguste sõltuvuste vastu;
Suurem osa järgmisse aastasse üle kantud assigneeringutest on eelarvereal 01402 ja on seotud abitõlkide palkade maksmisega. Makseid teeb komisjon (suulise tõlke peadirektoraat) ja need tasandatakse hiljem Euroopa Parlamendi ja komisjoni raamatupidamisaruannetes. Kuigi teenuse maht on teada ja välja on töötatud statistika keskmiste kulude arvutamiseks, on täpseid hinnanguid raske teha, sest kõik tehtud lähetusi käsitlevad andmed ei ole lõplikud enne, kui abitõlgid esitavad oma taotlused. Seetõttu on raske järgmisesse aastasse üle kanda ainult nii palju assigneeringuid, kui on vaja aasta teisel poolel võetud kohustuste täitmiseks.

Lisaks sellele on vaja säilitada ettenägematute kulude reserv, et katta aasta jooksul makstud palkade võimalikku indekseerimist. (Abitõlkide palgad on samastatud ametnike palkadega ja seetõttu kohaldatakse nende suhtes institutsioonide töötajatega samu indekseerimisotsuseid.)